বাংলাদেশ জামায়াতে ইসলামীর পক্ষ থেকে আমীরে জামায়াত ও সাবেক মন্ত্রী মাওলানা মতিউর রহমান নিজামী, নায়েবে আমীর মাওলানা দেলাওয়ার হোসাইন সাঈদী, সেক্রেটারি জেনারেল ও সাবেক মন্ত্রী আলী আহসান মোহাম্মাদ মুজাহিদ, সহকারী সেক্রেটারি জেনারেল মুহাম্মাদ কামারুজ্জামান ও আবদুল কাদের মোল্লাসহ বিরোধী দলের সকল নেতাকর্মীর মুক্তির দাবিতে গত বৃহস্পতিবার সারাদেশে বিক্ষোভ সমাবেশ কর্মসূচি পালিত হয়েছে।  ঠাকুরগাঁও  ঘোষিত কর্মসূচি অনুযায়ী ২৯ জুলাই ঠাকুরগাঁও শহর ও সদর শাখা জামায়াতের যৌথ উদ্যোগে স্থানীয় জামায়াত অফিস প্রাঙ্গণে এক প্রতিবাদ ও বিক্ষোভ সমাবেশের আয়োজন করা হয়। সদর থানা জামায়াতের আমির আলহাজ্জ  মাওলানা ইয়াকুব খানের সভাপতিত্বে অনুষ্ঠিত উক্ত প্রতিবাদ সমাবেশে বক্তব্য রাখেন জেলা জামায়াতের নায়েবে আমির মাওলানা আবদুল মজিদ, জেলা সেক্রেটারি অধ্যাপক বেলাল উদ্দিন প্রধান, জেলা শূরা সদস্য আলহাজ্জ মাওলানা আকমল হোসাইন, মাইনুল হক, অধ্যাপক সোহরাব আলী, শহর আমীর মোঃ আলমগীর, নায়েবে আমীর অধ্যক্ষ ইউসুফ আলী, আলহাজ্জ ফজলে রাবী প্রমুখ।  নরসিংদী  নরসিংদী সদর উপজেলা জামায়াতের উদ্যোগে এক বিক্ষোভ সমাবেশের আয়োজন করা হয়। স্থানীয় অফিস মিলনায়তনে অনুষ্ঠিত সমাবেশে সভাপতিত্ব করেন সদর উপজেলা জামায়াতের আমীর  মাওলানা আ.ফ.ম আবদুস সাত্তার, সেক্রেটারি অধ্যাপক শেখ আবদুল মালেক, অধ্যক্ষ মকবুল হোসেন, জনাব আবদুল কাদির, জনাব জহিরুল ইসলাম মানিক প্রমুখ।  বগুড়া  বগুড়া জেলা জামায়াতের উদ্যোগে শহরের শাহ ওয়ালী উল্লাহ মিলনায়তনে স্থানীয় ও জাতীয় দৈনিকসমূহ ও ইলেক্ট্রনিকস মিডিয়ায় কর্মরত বিশিষ্ট সাংবাদিকদের সম্মানে আয়োজিত এক মতিবিনিময় সভা অনুষ্ঠিত হয়। জেলা জামায়াতের আমির অধ্যাপক সাহাবুদ্দিনের সভাপতিত্বে অনুষ্ঠিত সভায় বক্তব্য রাখেন জেলা জামায়াতের রাজনৈতিক সেক্রেটারি, মাওলানা আলমগীর হুসাইন, বায়তুলমাল সেক্রেটারি  অধ্যাপক আ.স.ম আবদুল মালেক, প্রচার সেক্রেটারি মাওলানা আবুবকর সিদ্দিক, শহর আমীর অধ্যক্ষ আবিদুর রহমান, জনাব মাজেদুর রহমান জুয়েল প্রমুখ।  গাজীপুর  গাজীপুর সদর উপজেলা জামায়াতের উদ্যোগে এক প্রতিবাদ সমাবেশ অনুষ্ঠিত হয়। সদর উপজেলা জামায়াতের সেক্রেটারি মোহাম্মদ হোসেন আলীর সভাপতিত্বে বক্তব্য রাখেন জেলা জামায়াতের আমীর আবুল হাসেম খান, সহকারী সেক্রেটারি অধ্যাপক জামালউদ্দিনসহ স্থানীয় নেতৃবৃন্দ।  কুড়িগ্রাম  ঘোষিত কর্মসূচি অনুযায়ী গত বৃহস্পতিবার কুড়িগ্রাম সদর উপজেলা  জামায়াতের উদ্যোগে জেলা জামায়াত কার্যালয় থেকে এক বিক্ষোভ মিছিল শুরু হলে পুলিশী বাধার মুখে স্থানীয় এম এ ছাত্তার হাইস্কুল মাঠ সংলগ্ন রাস্তায় এক সমাবেশে মিলিত হয়। শহর আমীর আব্দুস সবুর খানের সভাপতিত্বে বক্তব্য রাখেন জেলা আমির অধ্যাপক আজিজুর রহমান, জেলা সেক্রেটারি দেওয়ান আমিনুল ইসলামসহ স্থানীয় জামায়াত নেতৃবৃন্দ।  চাঁপাইনবাবগঞ্জ (সদর)  ঘোষিত কর্মসূচি অনুযায়ী আজ ২৯ জুলাই চাঁপাইনবাবগঞ্জ সদর ও পৌর শাখার উদ্যোগে চাঁপাইনবাবগজ্ঞ পৌরসভা পার্ক থেকে বিক্ষোভ মিছিল বের হয়। মিছিলটি শহরের প্রধান প্রধান  সড়ক প্রদক্ষিণ করে শান্তি মোড়ে এসে শেষ হয়। মিছিলে উপস্থিত ছিলেন জেলা সেক্রেটারি মাওলানা আবু জার গিফারী, পৌর আমীর অধ্যাপক মোখলেছুর রহমান, পৌর সেক্রেটারি অধ্যাপক আবুল হাসান, সদর ভারপ্রাপ্ত আমীর অধ্যাপক আবু বকর, সদর সেক্রেটারি অধ্যাপক আমানুল্লাহ প্রমুখ।  নাচোল  নাচোল উপজেলা জামায়াতের উদ্যোগে থানা আমীর ইয়াহিয়া খানের নেতৃত্বে বাজার এলাকায় এক বিক্ষোভ মিছিল অনুষ্ঠিত হয়। মিছিলে আরো উপস্থিত ছিলেন ডাঃ রফিকুল ইসলাম। ভোলা মোড় বাজার এলাকায় মাওলানা রইস উদ্দিনের নেতৃত্বে অপর এক মিছিল অনুষ্ঠিত হয়।  গোমস্তাপুর  গোমস্তাপুর থানা জামায়াতের উদ্যোগে রোহনপুর স্টেশন বাজার এলাকায় এক বিক্ষোভ মিছিল ও সমাবেশ অনুষ্ঠিত হয়। উক্ত মিছিলে নেতৃত্ব দেন থানা জামায়াতের আমীর তারেক হোসেন, পৌরসভা জামায়াতের আমীর মিজানুর রহমানসহ স্থানীয় নেতৃবৃন্দ।  ঝিনাইদহ  গত বৃহস্পতিবার ঝিনাইদহ শহর জামায়াতের উদ্যোগে শহরের কালাইসড়ক এলাকায় এক বিক্ষোভ মিছিল অনুষ্ঠিত হয়। উক্ত মিছিলে নেতৃত্ব দেন জেলা জামায়াতের সমাজ কল্যাণ সম্পাদক আলহাজ্ব ইসমাইল হোসেন, আলী আসগর প্রমুখ।  ফরিদপুর  ফরিদপুর সদর থানা ও পৌরসভা জামায়াতের উদ্যোগে শহরের বই পট্টি থেকে এক বিক্ষোভ মিছিল বের করা হয়। মিছিলে নেতৃত্বদেন দেন শহর জামায়াতের সেক্রেটারী সাইয়্যেদ ইসরাইল হকসহ স্থানীয় জামায়াত নেতৃবৃন্দ।  রাজশাহী  কেন্দ্রীয় কর্মসূচির অংশ হিসেবে গত বৃহস্পতিবার নওগাঁর নিয়ামতপুর উপজেলা সদরে জামায়াতের উদ্যোগে এক সমাবেশ অনুষ্ঠিত হয়।  উপজেলা আমীর মাওলানা আমীরুল ইসলামের সভাপতিত্বে সমাবেশে প্রধান অতিথি ছিলেন নওগাঁ জেলা আমীর অধ্যাপক সালেকুর রহমান। স্থানীয় নেতৃবৃন্দ এতে বক্তব্য রাখেন।  বক্তারা অবিলম্বে কেন্দ্রীয় শীর্ষ নেতৃবৃন্দের মুক্তি দাবি করেন।  কক্সবাজার  গত বৃহস্পতিবার শীর্ষ নেতৃবৃন্দের মুক্তির দাবিতে কেন্দ্র ঘোষিত কর্মসূচি মোতাবেক কক্সবাজার শহর জামায়াতের উদ্যোগে বিক্ষোভ সমাবেশ হাসপাতাল সড়কস্থ জামায়াত কার্যালয় প্রাঙ্গণে অনষ্ঠিত হয়। শহর নায়েবে আমীর অধ্যাপক আবু তাহের চৌধুরীর সভাপতিত্বে সমাবেশে প্রধান অতিথির বক্তব্যে বাংলাদেশ জামায়াতে ইসলামীর কেন্দ্রীয় মজলিসে শূরা সদস্য ও প্রবীণ আইনজীবী এডভোকেট ছালামত উল্লাহ বলেছেন, সরকার ক্ষমতাকে পাকাপোক্ত করতে ৭২র সংবিধানে ফিরে  যেতে চায়। দেশ থেকে ইসলামী নেতৃত্ব নিশ্চিহ্ন করতে চায়। জনগণ তা কখনও বাস্তবায়ন হতে দেবেনা। তারা মনে করে বাংলাদেশে একদলীয় বাকশাল কায়েমের প্রধান অন্তরায় হল জামায়াত। তাই জেল, জুলুম ও রাষ্ট্রীয় সন্ত্রাস চালিয়ে জামায়াতের বিরুদ্ধে উঠে পড়ে লেগেছে। তিনি বলেন- জনমত হারিয়ে আলীগ আজ দিশেহারা। তারা বুঝতে পেরেছে জনগণ আলীগকে আর ক্ষমতায় দেখতে চায় না। চট্টগ্রাম সিটি কর্পোরেশন নির্বাচন ও সফল হরতাল পালন তার বাস্তব উদাহারণ। ভবিষ্যতে সকল নির্বাচনে তাদের ভরাডুবি হবে বুঝতে পেরেই বিরোধী দলের উপর দমন-নিপীড়ন চালাচ্ছে। আলীগ সরকার  বরাবরই মুখে গণতন্ত্রের কথা বললেও ফ্যাসিবাদী আচরণ করে। তারা ট্রাইব্যুনালের নামে রাজনৈতিক হয়রানি শুরু করেছে। তিনি আরো বলেন, এই দলটি যখনই ক্ষমতায় আসে তখনই বিরোধী দলের উপর স্টীম রোলার চালায়। এবারেও ক্ষমতায় এসে জামায়াতের শীর্ষ নেতৃবৃন্দসহ বিরোধী দলের নেতা-কর্মীদের গণগ্রেফতার করে জুলুম নির্যাতন চালাচ্ছে। মিথ্যা মামলা, গ্রেফতার, জুলুম, নির্যাতন চালিয়ে জনতার গণরোষ থেকে আলীগ সরকার রক্ষা পাবে না। তিনি বলেন, বিশেষ একটি রাষ্ট্রের স্বার্থ রক্ষার জন্য জামায়াতে ইসলামীর নেতা-কর্মীদের উপর নির্যাতন চালানো হচ্ছে- দেশের জনগণ  উৎকন্ঠার মধ্যে রয়েছে। তিনি সরকারের উদ্দেশ্যে বলেন, জামায়াতে ইসলামীর শীর্ষ নেতা-কর্মীদের অবিলম্বে মুক্তি প্রদান করতে হবে। অন্যথায় জনগণকে সাথে নিয়ে দেশব্যাপি গণআন্দোলন গড়ে তোলা হবে। তিনি আওয়ামী সরকারের স্বৈরতন্ত্রের বিরুদ্ধে দেশপ্রমিক জনগণকে ঐক্যবদ্ধ হবার আহবান জানান। আরো বক্তব্য রাখেন, কক্সবাজার জেলা নায়েবে আমীর মাওলানা মুস্তাফিজুর রহমান, সেক্রেটারি জি.এম রহিমুল্লাহ, কর্মপরিষদ সদস্য মাওলানা আব্দুল গফুর, শ্রমিক কল্যাণ কক্সবাজার জেলা সভাপতি মাওলানা মুহাম্মদ আলমগীর, শহর নায়েবে আমীর এডভোকেট জাফরুল্লাহ ইসলামাবাদী,  সেক্রেটারি সাইদুল আলম, সহ-সেক্রেটারি জাহেদুল ইসলাম, ইসলামী ছাত্রশিবির সভাপতি দরবেশ আলী মুহাম্মদ আরমান, সেক্রেটারি কামরুল ইসলাম, শহর সভাপতি গিয়াস উদ্দিন প্রমুখ।  মেহেরপুর  বাংলাদেশ জামায়াতে ইসলামীর কেন্দ্র ঘোষিত কর্মসূচির অংশ হিসেবে গত বৃহস্পতিবার মেহেরপুর জেলা জামায়াত কার্যালয়ের সামনে বিক্ষোভ সমাবেশ অনুষ্ঠিত হয়েছে। জেলা জামায়াতের আমীর হাজী ছমির উদ্দীনের সভাপতিত্বে অনুষ্ঠিত প্রতিবাদ সমাবেশে বক্তব্য রাখেন জেলা জামায়াতের সিনিয়র নায়েবে আমীর সিরাজুল হক, নায়েবে আমীর সিরাজুল ইসলামী, পৌর  আমীর মুসলিম আলী, জেলা জামায়াতের সহকারী সেক্রেটারি মাওলানা তাজ উদ্দীন খান, জেলা সেক্রেটারি সিদ্দিকুর রহমান, মাওলানা তালিব উদ্দীন। এদিকে গাংনী উপজেলার তেঁতুলবাড়িয়া ইউনিয়ন জামায়াতের উদ্যোগে তেঁতুলবাড়িয়া বাজারে আবদুস সাত্তারের সভাপতিত্বে অনুষ্ঠিত প্রতিবাদ সমাবেশে প্রধান অতিথির বক্তব্য রাখেন গাংনী উপজেলা জামায়াতের আমীর মাওলানা আবদুল মজিদ। এ সময় উপজেলা জামায়াতের নায়েবে আমীর মাওলানা মফিজ উদ্দীন, আলম হুসাইন বক্তব্য রাখেন। এছাড়া ষোলটাকা ইউনিয়ন জামায়াতের উদ্যোগে ষোলটাকা গ্রামে আতিয়ার রহমানের সভাপতিত্বে অনুষ্ঠিত  সমাবেশ বক্তব্য রাখেন গাংনী উপজেলা জামায়াতের নায়েবে আমীর মাওলানা আবদুল হালিম, সেক্রেটারি মাওলানা মুকরেমুল হকসহ জামায়াত নেতা জাকিরুল ইসলাম ও মনিরুল ইসলাম। রাইপুর ইউনিয়ন জামায়াতের উদ্যোগে রাইপুর গ্রামে বিক্ষোভ সমাবেশ অনুষ্ঠিত হয়। আমজাদ হোসেনের সভাপতিত্বে অনুষ্ঠিত বিক্ষোভ সমাবেশে প্রধান অতিথির বক্তব্য রাখেন উপজেলা জামায়াতের নায়েবে আমীর ডাঃ রবিউল ইসলাম। এছাড়া গাংনী পৌর শাখার ৩নং ওয়ার্ডের সভাপতি শফিকুল ইসলাম, ৫নং ওয়ার্ডের সভাপতি জামালউদ্দীনের সভাপতিত্বে ও ৬ নং ওয়ার্ডের সভাপতি ইব্রাহিমের সভাপতিত্বে পৃথক পৃথক সমাবেশ  অনুষ্ঠিত হয়। পৌর জামায়াতের আমীর আবদুর রহমান প্রধান অতিথির বক্তব্য রাখেন।  নোয়াখালী  কেন্দ্র ঘোষিত কর্মসূচির আলোকে জামায়াত আমীর মাওলানা মতিউর রহমান নিজামী, নায়েবে আমীর দেলাওয়ার হোসাইন সাঈদী, সেক্রেটারি জেনারেল আলী আহসান মোঃ মুজাহিদ, সহকারি সেক্রেটারি আবদুল কাদের মোল্লা ও কামারুজ্জামানসহ জামায়াত-শিবিরের সারাদেশে গ্রেফতারকৃত নেতাকর্মীদের মুক্তি কামনায় গতকাল বৃহস্পতিবার নোয়াখালী সদর উপজেলা জামায়াতের উদ্যোগে দুস্থ ও ইয়াতিম শিশুদের মাঝে খাবার বিতরণ করা হয়। দুস্থ ও ইয়াতিমদের মাঝে খাবার  বিতরণ কর্মসূচিতে শিশুদের মাঝে খাবার বিতরণ করেন জেলা শূরা সদস্য মাওলানা রুহুল আমীন, সদর শাখার আমীর মাওলানা মহিউদ্দিন, মাওলানা শহীদ উল্যাহ ও কাজী নূরুল হক।  লক্ষ্মীপুর  কেন্দ্র ঘোষিত কর্মসূচির অংশ হিসেবে লক্ষ্মীপুর শহর শাখা জামায়াতের উদ্যোগে গত বৃহস্পতিবার স্থানীয় দারুল আমান একাডেমিতে ৫০ জন ইয়াতিম ছাত্রের মাঝে খাবার বিতরণ করা হয়। শহর শাখার সেক্রেটারি ফারুক হোসেন নূরনবীর সভাপতিত্বে এ উপলক্ষে আয়োজিত এক আলোচনা সভায় প্রধান অতিথি হিসেবে বক্তব্য রাখেন জেলা শাখার সিনিয়র নায়েবে আমীর হোসাইন  আহমদ ভূঁইয়া, বক্তব্য রাখেন জেলা শিবিরের সভাপতি আবদুল আউয়াল রাসেল, শহর সভাপতি নাজমুল হাসান, শহর জামায়াতের সহ-সেক্রেটারি শামছুল ইসলাম প্রমুখ।  গাজীপুর  বাংলাদেশ জামায়াতে ইসলামী, গাজীপুর সদর উপজেলার উদ্যোগে শীর্ষ নেতৃবৃন্দের গ্রেফতার ও নির্যাতনের প্রতিবাদে দলীয় কার্যালয়ে এক সমাবেশের আয়োজন করা হয়েছে। সংগঠনের জেলা আমীর আবুল হাসেম খান এ অনুষ্ঠানের প্রধান অতিথি ছিলেন। সদর উপজেলা জামায়াতের সেক্রেটারি মোহাম্মদ হোসেন আলীর সভাপতিত্বে জামায়াত নেতা আজহারুল ইসলামের পরিচালনায় এ প্রতিবাদ সমাবেশ  অনুষ্ঠিত হয়। বিশেষ অতিথি ছিলেন জেলা জামায়াতের সহকারী সেক্রেটারি অধ্যাপক জামাল উদ্দিন। বক্তব্য রাখেন পৌরসভা জামায়াতের আমীর মু. খায়রুল হাসান। বক্তব্য রাখেন প্রকৌশল ও প্রযুক্তি বিশ্ববিদ্যালয় ডুয়েট শাখা শিবিরের সেক্রেটারি ইমরুল কায়েস পরাগ। আরও বক্তব্য রাখেন পৌরসভা জামায়াত নেতা মাওলানা শাখাওয়াত হোসেন, ছাত্রশিবির গাজীপুর জেলা সেক্রেটারি, জামায়াতের পৌরসভা নেতা এডভোকেট শরীফ উদ্দিন, ছাত্রশিবিরের জেলা সাহিত্য সম্পাদক নূরুল ইসলাম, জামায়াত নেতা ডাঃ রফিকুল আলম, সোহেল খন্দকার আমজাদ হোসেন প্রমুখ।  শ্যামনগর (সাতক্ষীরা)  গত বৃহস্পতিবার শ্যামনগরে বাংলাদেশ জামায়াতে ইসলামী শ্যামনগর উপজেলা শাখার উদ্যোগে দেশব্যাপী কর্মসূচির অংশ বিশেষ জামায়াতের ৫ শীর্ষ নেতার উপর নির্যাতন করায়, মুক্তি ও মিথ্যা মামলা প্রত্যাহারের দাবিতে বিক্ষোভ মিছিল অনুষ্ঠিত হয়। এতে স্থানীয় ও উপজেলা জামায়াত নেতা ও কর্মীগণ উপস্থিত ছিলেন।